b'\n_START_ARTICLE_\nHarstad/Narvik lufthavn, Evenes\n_START_SECTION_\nHistorikk\n_START_PARAGRAPH_\nDet ble etablert flyvninger med sj\xc3\xb8fly, til Harstad og Narvik i 1935 (ikke om vinteren). Bardufoss ble etablert som lufthavn for Narvik, Harstad og S\xc3\xb8r-Troms-regionene i 1956. Men det var tre timer med bil til Narvik og fem timer til Harstad (inkl ferge)._NEWLINE_I 1960-\xc3\xa5rene ble det forsl\xc3\xa5tt bygging av to kortbaneflyplasser, \xc3\xa9n p\xc3\xa5 Kv\xc3\xa6fjordeidet ved Harstad, samt en p\xc3\xa5 Vidrek eller Elvg\xc3\xa5rdsmoen ved Narvik. Men forslaget ble nedstemt i 1968 av harstadv\xc3\xa6ringene, som ikke ville gi slipp p\xc3\xa5 en stamruteflyplass p\xc3\xa5 Evenes._NEWLINE_Flyplassen p\xc3\xa5 Evenes ble \xc3\xa5pnet 30. juni i 1973, delvis med penger fra Forsvaret._NEWLINE_Narvikv\xc3\xa6ringene valgte likevel \xc3\xa5 bygge en kortbaneflyplass p\xc3\xa5 Framnes p\xc3\xa5 grunn av den lange kj\xc3\xb8retiden til Evenes. Narvik lufthavn, Framnes ble ferdigstilt i 1972, og var i drift frem til 2017.\n_START_SECTION_\nNavnestriden\n_START_PARAGRAPH_\nDet har tidligere v\xc3\xa6rt en viss diskusjon om det offisielle navnet p\xc3\xa5 flyplassen. Det har ogs\xc3\xa5 skjedd misforst\xc3\xa5elser og forveksling med Narvik lufthavn, Framnes, da denne var i drift._NEWLINE_Avinor mente at dagens navn var riktig, siden Harstad og Narvik er de n\xc3\xa6rmeste byene som flyplassen betjener i regionen._NEWLINE_If\xc3\xb8lge internasjonale regler skal flyplasser ha navnet til n\xc3\xa6rmeste store by. Harstad lufthavn, Evenes ble f\xc3\xb8rst brukt da Evenes fikk nytt navn for noen \xc3\xa5r siden, og da Framnes lufthavn ved Narvik hadde egen flytrafikk._NEWLINE_Det kom store protester fra Narvik der man mente at Narvik ogs\xc3\xa5 burde v\xc3\xa6re med i flyplassnavnet. Narvik p\xc3\xa5 sin side hadde allerede Narvik lufthavn, Framnes som ble betjent av Wider\xc3\xb8e. Dette medf\xc3\xb8rt misforst\xc3\xa5elser blant media, reisebyr\xc3\xa5er og passasjerer innenlands og utenlands._NEWLINE_Fra april 2017, ble Narvik lufthavn Framnes nedlagt p\xc3\xa5 oppdrag fra Samferdselsdepartementet. Kommunestyret i Narvik kommune vedtok i 2012 \xc3\xa5 si ja til bygging av H\xc3\xa5logalandsbroen mot at den lokale regionale flyplassen ble nedlagt._NEWLINE_Broen f\xc3\xb8rer til at reisetiden fra Narvik til Evenes forkortes fra 70 til 50 minutter n\xc3\xa5r denne st\xc3\xa5r ferdig i 2018. _NEWLINE_Flyplassen markedsf\xc3\xb8res i chartersegmentet under navnet \xc2\xabLofoten International Airport\xc2\xbb. Til tross for det brukes navnet \xc2\xabLofoten International Airport\xc2\xbb ogs\xc3\xa5 om Svolv\xc3\xa6r lufthavn, Helle\n_START_SECTION_\nLokale forbindelser\n_START_PARAGRAPH_\nFlyplassen har bussforbindelser med Harstad, Narvik, Sortland, L\xc3\xb8dingen og Lofoten. En lokal bussforbindelse korresponderer med hurtigb\xc3\xa5ten mellom Kjeldebotn og Evenes. Europavei 10 passerer like \xc3\xb8st for flyplassen. Det er 44\xc2\xa0km avstand med bil fra Harstad sentrum, og 56\xc2\xa0km fra Narvik.'